《百字令（寿冯宪。是日，宴于古羊桃花下）》
宋代·李仲光

小红开也，问韶华、今年何事春早。尽道福星临照久，勾引东风仙岛。一点恩光，列城生意，万物无枯槁。园扉深处，也应满地芳草。

却怪有脚阳春，如何移向崆峒了。父老牵衣留不住，只有攀援遮道。翠柏杯中，蟠桃花下，君看朱颜好。路人遥指，他年黄阁元老。

作者简介：仲光字景温，号肯堂，崇安人。开禧元年（1205）进士。官汀州、雷州教授。有肯堂集，不传。